Wen: ’n Kajuit vir twee op ‘n luukse bootreis … en meerDroom jy nog altyd daarvan om op ŉ massiewe skip op die oop see saam met jou gunsteling- Afrikaanse kunstenaars na ŉ idilliese eiland te reis? Wou jy nog altyd jou kinders met ŉ bootreis bederf, maar jou begroting laat dit net nie toe nie? Of droom jy en jou beter helfte van ŉ romantiese vakansie op ŉ luukse skip? Super Events – met die Afrikaanse superster Kurt Darren en sy vrou, Dunay van Heerden, aan die stuur – en Maroela Media wil ŉ gelukkige leser se vakansiedrome van ŉ leeftyd bewaarheid. Een gelukkige leser kan ŉ kajuit vir twee volwassenes op ŉ MSC-bootreis van sy of haar keuse wen. Daar is sewe opwindende bootreise om van te kies. Kids Cruise – Kaapstad na Mosselbaai – 16 tot 19 Desember ŉ Gesinsvakansie soos geen ander nie! Die MSC Sinfonia vertrek van die Kaapstad-hawe en vaar dan na Mosselbaai en terug. Aktiwiteite, onder meer kulkunsvertonings, gesigverf, ballonne vou, junior masterchef, karaoke, ŉ skattejag en Prins en Prinses van die See-kompetisie, sal deur die Kids Cruise-temaspan vir kinders van alle ouderdomme aangebied word. Bespreek hier. Super Sokkie – Kaapstad na Mosselbaai – 20 tot 23 Januarie Vaar op die MSC Sinfonia van Kaapstad na Mosselbaai saam met van die land se voorste kunstenaars wat heel naweek die dansvloer aan die kook gaan hou. Jy sal deur kunstenaars soos Kurt Darren, Early B, Justin Vega, Dirk van der Westhuizen, Leah, Synth Peter en Eloff, asook die vermaakspanne van Bok Radio en MSC aan boord verwelkom word. Bespreek hier. Krone – Durban na Portugese Eiland – 3 tot 6 Februarie Trek jou kuierskoene aan en warm jou stem op om heel naweek saam met jou gunsteling‑Krone Konsert-kunstenaars op die MSC Orchestra van Durban na die Portugese Eiland te vaar. Refentse, Liezel Pieters, Kurt Darren, Brendan Peyper, Elizma Theron, Monique en Eloff sal passasiers met die beste keurspel uit die laaste sewe Krone-vertonings vermaak. ŉ Intieme ontmoet-en-groet-geleentheid, eetplekke van wêreldgehalte en hope MSC Orchestra-aktiwiteite word ook aangebied. Natuurlik word die Krone-karaoke ook aangebied, waar jy die kans kry om saam met jou gunsteling‑Krone-kunstenaar te sing. Rond die naweek af met ŉ prettige dag in die son op die pragtige Portugese Eiland in Mosambiek. Bespreek hier. ATKV-oord Op die Boot – Durban na Portugese Eiland – 10 tot 13 Februarie Word aan boord deur van jou gunsteling‑ATKV-oord-gashere verwelkom, asook deur van die gewildste Afrikaanse musiekkunstenaars wat gereeld by ATKV-oorde in Suid-Afrika optree. Die MSC Orchestra vaar van Durban na die Portugese Eiland in Mosambiek terwyl kunstenaars soos Jo Black, Fatman, Reën en Pieter Smit passasiers vermaak. Aktiwiteite soos oordspeletjies en sport, ŉ Mnr. en Mej. ATKV-kompetisie en karaoke word ook aangebied. Bespreek hier. The Love Boat – Durban na Pomene – 13 tot 17 Februarie Bring Valentynsdag saam met jou geliefde deur op dié bootreis wat in samewerking met Jacaranda FM aangebied word. Matthew Mole, Tarryn Lamb, Majozi, Kurt Darren and Jacaranda FM se Martin Bester en sy orkes sal op dié romantiese vaart op die MSC Orchestra van Durban na Pomene in Mosambiek optree. Die Love and Marriage-speletjie word ook deur een van Suid-Afrika se top-komediante aangebied. Bring ook die dag op Pomene deur. Bespreek hier. Super Sokkie – Durban na Portugese Eiland – 17 tot 20 Maart Vaar op die MSC Orchestra van Durban na die Portugese Eiland saam met van die land se voorste kunstenaars wat heel naweek die dansvloer aan die kook gaan hou. Jy sal deur kunstenaars soos Ray Dylan, Synth Peter, Kurt Darren, Nadine, Ivan Roux, Franja du Plessis asook die MSC-vermaakspan aan boord verwelkom word. Bespreek hier. Kids Cruise – Durban na Portugese Eiland – 27 tot 30 Maart ŉ Skoolvakansie wat jou kinders nooit sal vergeet nie! Die MSC Orchestra vertrek van die Durbanse hawe en vaar dan na die Portugese Eiland in Mosambiek en terug. Aktiwiteite soos onder meer kulkunsvertonings, gesigverf, ballonne vou, junior masterchef, karaoke, ŉ skattejag en Prins en Prinses van die See-kompetisie, sal deur die Kids Cruise-temaspan vir kinders van alle ouderdomme aangebied word. Bespreek hier. Vul die kompetisievorm in en staan die kans om die avontuur van ŉ leeftyd op een van dié luukse, uiteenlopende bootreise te wen. Die kompetisie sluit op Vrydag 2 Desember. Die wenner sal deur Kurt Darren en Maroela Media aangekondig word. Bonus: As die wenner reeds ŉ kajuit op een van die bootreise bespreek het, gee Super Events nóg ŉ kajuit vir twee volwassenes asook ŉ naweek vir twee by die luukse Nkomazi-natuurreservaat naby Badplaas vir dieselfde persoon weg. Nkomazi-natuurreservaat is op die oewer van die Komatirivier geleë en bied luukse vyfster akkommodasie in tente op 15 000 hektaar. Die Nkomazi-tente is outentiek en gemaklik en bied ŉ ware Afrika-ervaring. Glamping op sy beste. Geniet tradisionele skemerkelkies of varsgemaalde koffie in die oggend tydens ŉ 4×4‑wildrit wat deur ervare veldwagters begelei word. Besigtig kameelperde, impalas, gnus, sebras, jakkalse en vlakvarke, alles omring deur uitgestrekte berge en die Komatirivier wat deur die reservaat loop. Die kompetisie het gesluit. Bepalings en voorwaardes: Meer oor Super Events Kurt Darren en sy vrou, Dunay van Heerden. (Foto: Facebook/Kurt Darren) Super Events is ŉ spesialisgeleentheidsmaatskappy wat Suid-Afrikaanse geleenthede konseptualiseer en gestalte gee. Die maatskappy is gestig deur Kurt Darren. Sy vrou, Dunay van Heerden, is onlangs as die maatskappy se bedryfsdirekteur aangestel. Kurt vertel hy het in 1992 vir die eerste keer ŉ MSC-bootreis onderneem en sedertdien is hy mal oor die soort reise. “Vir my is dit die lekkerste vakansie. Jy is in ŉ veilige omgewing, daar is geen beurtkrag of verkeer nie en die polisie gaan jou nie voorkeer op pad na jou kamer toe as jy ŉ paar glase wyn geniet het nie. Dit is net pret,” sê Kurt in die Maroela Media-ateljee. Hy vertel hy het jare lank op skepe vertonings gelewer en sodoende die wêreld gesien totdat hy sowat agt jaar gelede deur MSC Cruises genader is om sy eie bootreispakkette saam te stel. Die Super Sokkie-bootreis was die eerste van sewe bootreise wat intussen onder Super Events se vaandel ontwikkel is. “Die Super Sokkie-bootreis het gegroei van sowat 600 passasiers tot 3 500 passasiers wat sokkie op die dek – vir my is dit net ongelooflik,” sê Kurt. Darren se sakevennoot, Tony Campbell, het onlangs saam met sy gesin na die VSA verhuis. Vandaar het hy besluit om sy vrou, Dunay, by die bedryfskant van Super Events te betrek. “Ek het vir haar gesê ek weet sy is oorgekwalifiseerd vir die pos, maar sy is in elk geval my klankbord. Daarom het ek haar gevra of sy betrokke sal raak by die bootreise saam met my,” vertel hy oor sy vrou, wat onder meer ŉ meestersgraad in sielkunde het. Dunay praat met absolute geesdrif oor die bootreise. “Dit is net ŉ lekker, veilige omgewing waar jy die vryheid het om jou te geniet. ŉ Bonus is natuurlik dat jy gereeld vir Kurt in die gange en selfs op die dansvloer sal raakloop, want hy kan nie stil sit nie,” lag sy. Weens die Covid-19-pandemie en die gepaardgaande inperkings kon daar lank nie ontmoet-en-groet-geleenthede plaasvind nie, maar dié jaar sal passasiers weer die geleentheid kry om van naderby met hulle gunstelingkunstenaars kennis te maak. Kapenaars kan vanjaar ook deel in die pret, aangesien daar twee bootreise is wat vanjaar van die Kaapstad-hawe vertrek. “Ons het werklik ŉ bootreis vir elke persoon daar buite,” sluit Kurt af. Besprekings vir die bootreise is nou oop. ŉ Deposito van slegs R3 000 verseker jou kajuit, en die res is betaalbaar voor die aanvang van die bootreis. Die pryse van die bootreise sluit ook ses maaltye per dag in. Vir meer inligting oor die Super Events-bootreise, of om ŉ bootreis te bespreek, besoek MSC Cruises se webblad of besoek Super Events se webblad. Super Events kan ook op Facebook en Instagram gevolg word. Vir meer oor Nkomazi-natuurreservaat, besoek die webwerf of gebruik die QR-kode.